safouaneb/arywiki huggingface dataset:
يونس بلهندة

يونس بلهندة (مزيود فـ 25 فبراير 1990، افينيون – فرنسا) هو كوايري مغريبي. كييلعب فمركز وسط ميدان هجومي، وتعُرف بالمسيرة ديالو الاحترافية الناجحة فاوروبا ومع المنتخب الوطني المغربي. المسيرة الكروية. بلهندة بدا مسيرتو الكروية فـ الفئات الصغرى مع نيم اولمبيك، ومن بعد التحق سنة 2009 بفريق مونبلييه هيرولت. شارك معاهم كاحد العناصر الاساسية وساهم فـ التتويج التاريخي باللقب الاول للفريق فـ الليغ 1 موسم 2011–12. خلال هاد الموسم، لعب ازيد من 30 مباراة وسجّل 12 هدف، الشي اللي خلاه يدخل ضمن افضل المواهب الصاعدة فـ فرنسا. فصيف 2013، انتقل الى دينامو كييف الاوكراني مقابل مبلغ وصل لـ 10 ملايين يورو، وربح معاهم لقب البطولة الاوكرانية وكاس اوكرانيا. من بعد، لعب على سبيل الاعارة مع شالكه 04 الالماني ونيس الفرنسي، قبل ما ينتقل سنة 2017 لفرقة غلطة سراي التركي، فين ربح معاهم ثلاثة القاب ديال الدوري التركي الممتاز، وكاس تركيا، وكان عنصر حاسم فـ التشكيلة. المسيرة الدولية. اختار بلهندة يمثل لمنتخب لوطني لمغربي د لكورة من سنة 2010، وساهم فـ مشاركات متعددة بحال كاس الامم الافريقية 2012، 2017 و2019. كما كان حاضر فـ تشكيلة كاس العالم 2018 فـ روسيا، فين لعب كل المباريات ديال دور المجموعات ضد ايران، البرتغال واسبانيا. مع المنتخب الوطني، وصل لمجموع 66 مباراة دولية، وسجّل 5 اهداف حاسمة. اسلوب اللعب. كيتميز يونس بلهندة بقدرات تقنية وتكتيكية كبيرة كتخليه واحد من ابرز لاعبي الوسط المغاربة فالعصر الحديث. واشتهر خصوصاً بالقدرة ديالو على صناعة اللعب والتحكم فايقاع وسط الميدان، بحيث كيكون بمثابة حلقة الوصل بين الدفاع والهجوم. كيتعرف بدقة التمريرات ديالو الحاسمة واللي ساعداتو يساهم فمجموعة من الاهداف الحاسمة سواء مع الاندية اللي لعب ليها او مع المنتخب المغربي. اضافة الى هاد الخاصية، كيمتلك بلهندة مهارة فردية بارزة كتخليو يتجاوز المنافسين بسهولة، الشي اللي زاد عزز من قيمتو كلاعب عندو نظرة شاملة للملعب. بزاف من المدربين والصحفيين الرياضيين وصفوه بـ "المايسترو"، حيت كيوازن بين الادوار الهجومية والدفاعية بطريقة متقونة، وكيعتمد على الانضباط البدني باش يغطي مساحات كبيرة فالارضية. معروف كذلك بالقدرة على التسديد من بعيد، بحيث سجل بزاف ديال الاهداف من خارج منطقة الجزاء، الامر اللي عطى لفريقو اسلحة هجومية متنوعة، وخلاه لاعب مرن قادر يساهم فخطة المدرب باكثر من دور. الحياة الشخصية. تزاد يونس بلهندة فـ افينيون (فرنسا) يوم 25 فبراير 1990، من والدين مغاربة منحدرين من منطقة تافيلالت فجنوب المغرب. رغم التكوين الكروي ديالو فالمدارس الفرنسية، بقا بلهندة مرتبط بالهوية المغربية ديالو، وفضّل يحمل قميص المنتخب المغربي عوض المنتخب الفرنسي للشبان، فاختيار اعتبرو بزاف ديال المراقبين دليل على التشبث بالانتماء الوطني والاصل العائلي. خارج الميدان، كيتعرف بلهندة بالانشطة الاجتماعية ديالو، بحيث شارك فعدد من المبادرات الخيرية خصوصاً فالمغرب، من بينها دعم برامج موجهة للاطفال المحرومين وتوفير مساعدات انسانية فالمناطق اللي كتعاني من الهشاشة. هاد الجانب الانساني زاد من الشعبية ديالو عند الجمهور المغربي، اللي كيشوف فيه ماشي غير لاعب كرة القدم، ولكن حتى شخصية مرتبطة بالقيم التضامنية والمسؤولية الاجتماعية.
الحسين عموتة

الحسين عموتة (مزيود ف 24 اكتوبر 1969) هو كوايري ومدريب د لكورة مغريبي. كان مدريب ديال لمنتخب لوطني د كورة د لاردن مابين 2023 و 2024. لانجازات ديالو. دار الحسين عموتة بزاف د لانجازات مع لفراقي اللي درّب، منها:
مروان الشماخ

مروان شماخ (تزاد ف 10 يناير 1984) هو كوايري و مهاجم مغريبي سابق معتزل دابا. الشماخ تشهر مع فرقة بوردو الفرنسية و المونتخاب ف كاس افريقيا 2004، الستيل ديال اللعب ديالو كان معروف بلي هوّ مهاجم ديال المحطة، و مهاجيم كيعرف يربط بين الخطوط، تايماركي بزاف براس، زيد على هادشي ان الشماخ هو رقم 11 كاكثر مهاجم ماركا في تاريخ بوردو. الشماخ بدا مسيرتو و هو كيتدرب في فرق مختلفة ديال مناطق Tonneins، في 2000، سينا مع فرقة جيرونادن دو بوردو، و دار بدايتو بروفيسانيول في عام 2003 و 2002، دوز تسعة سنين معاهم و ربح كاس فرانسا في 2007، في عام 2008-2009 الشماخ قدر يحقق ايكسبلوا كبير للفرقا و المدينة فاش ربحهم بطولة فرنسا كهداف، بعدما كانت غائبة من ثمانية و تسعين، و ربحوا معاها كذلك كاس فرانسا باش يحققوا دوبلي، في ماي الفين و عشرين، الشماخ مشا فابور لانجليز مع فرقة الارسنال، و سنا معاهم اربع سنين، مع الارسنال الشماخ لعب 40 ماتش و تصاب بزاف قبل ما يمشي الكريستال بالاس و ويساهام في نفس البطولة. المسيرة الدولية مع الموونتخاب. لعب الشماخ اول ماتش دولي مع منتخب المغرب في عام 2003 وكان في ليسطا ديال اسود الاطلس فاش لعب في بطولة كاس الامم الافريقية للكرة عام 2004 و اللي تلعبات في تونس. و كان لبيرباطور فيزيك نجيب بهلول الفضل في انه يبان الشماخ بالمستوى المطلوب في كاس الكان 2004 حيت كان نجيب بهلول كيعطيه تدريبات سبيسيال على راسها بريبارسيون فيزيك و ي يتقن الباصات؛ و ساهم في انه المغرب يوصل لدوزيام بلاص مورا منتخب تونس اللي كان منظم. ماركا في هاد البطولة جوج بيوتا و كانوا في جول منتخب البنين في الماتش الثاني من بروميار نور و سالات برباح 4/0 و البيت الثاني في جول دزاير في اقصاء لكار د فينال و سالا الماتش برباح 3/1. اول ماتش دولي ليه: المغرب 0-0 سيراليون (تصفيات كاس افريقيا 2004ء في 7 يوليوز 2003) عدد مانشات مروان الشماخ في كاس افريقيا : 13 ماتش عدد البيوتا في كاس افريقيا : 2 بيوتا.
صلاح الدين بصير

صلاح الدين بصير (مزيود فـ 5 شتنبر 1972) هو كوايري مغريبي سابق. ، لعب فمركز لمهاجم، وكيعتابر من ابرز المهاجمين اللي عرفهم المغرب فالتسعينات. تالق مع الرجاء البيضاوي الرياضي، ومن بعد مشى للاحتراف فـالسعودية، اسبانيا، فرنسا، واليونان، وكان من الركائز ديال لمنتخب لوطني لمغريبي الوطني د لكورة اللي شارك فـكاس العالم 1998 ففرانسا. الحياة المبكرة. تزاد صلاح الدين بصير فـالدار البيضاء، وبدى كيلعب فالاحياء الشعبية قبل ما يكتاشفوه كشافة الرجاء البيضاوي الرياضي فـاواخر الثمانينات. فسن صغير بان عندو الحس التهديفي العالي والسرعة فالمراوغة، وهاذ الشي خلاه يلتحق بالفريق الاول ديال الرجاء البيضاوي الرياضي فـبداية التسعينات. المسار الكروي. خلال السنوات اللي دازها مع الرجاء البيضاوي الرياضي، بصير حقق نجاح كبير، وساهم ففوز النادي بعدة القاب وطنية من بينها: فـ1996 مشى بصير للهلال السعودي، وتالق بزاف وسجل اهداف حاسمة فالدوري وكاس اسيا. فـ1997 انتقل الى ديبورتيفو لاكورونيا فـاسبانيا، وولا من اوائل المغاربة اللي لعبو فـالليغا بطولات صبليون. من بعد داز على ليل الفرنسي واريس سالونيك فـاليونان حتى اعتزل فـ2002. المنتخب الوطني. استدعي بصير اول مرة لمنتخب لوطني لمغريبي الوطني د لكورة فـ1994، وكان من بين اللعّابة اللي مثلو المغرب فـكاس العالم 1998. سجل هدف شهير ضد اسكتلندا فـكاس العالم فرانسا 1998، ودار تمريرات حاسمة ضد النرويج. هاد الاداء خلاه من ايقونات الكرة المغربية الحديثة. بعد الاعتزال. من بعد ما اعتزل اللعب، بصير خدم كمحلل رياضي فبعض القنوات المغربية، وشارك فمبادرات رياضية خيرية موجهة للاطفال والشباب، خصوصاً فالمناطق القروية.
فيصل فجر

فيصل فجر (مزيود ف 1 غشت 1988) هو كوايري مغريبي.
أنس الزنيتي

انس الزنيتي (مزيود ف 28 اكتوبر 1988) هو كوايري مغريبي.
عادل رامي

عادل رامي (مزيود ف 27 دجنبر 1985) هو كوايري فرانساوي اصلو من لمغريب. ربح كاس لعالم د 2018 مع فرانسا.
لخيرالدة

لخيرالدة هي وحدة من اشهر لمعالم ف مدينة اشبيلية ف صبانيا. هي دابا لبرج د لكنيسة د اشبيلية. ولكن ف لاصل را كانت صمعة ديال الجامع لكبير د اشبيلية. بناها سلطان لموحدي ابو يعقوب يوسف عام 1198 من مور ما ربح ف معركة لارك.
فولكسڤاكن

فولكسڤاكن (بلالمانية: Volkswagen - اللي كاتعني الطوموبيل د الشعب) هي شركة المانية ديال طوموبيلات و الصطافيطات و لكاميويات، تاسسات ف 1937 ف لمدينة ديال ڤولفسبورڭ، وهي من الشركات اللي كيصنعو اكبر عدد د الطوموبيلات ف لعالم. فولكسڤاكن عندها بزاف د الشركات اخرا د الطوموبيلات اللي تابعا ليها، بحال اودي و پورش و سكانيا. التاريخ ديالها. تاسسات فولكسڤاكن ف 1937 من لمخترع النمساوي فيرديناند پورش، اللي تفاهم مع ادولف هيطلر و لحزب النازي باش يصنع طوموبيل شعبية يقدرو يشريوها ڭاع الناس ف المانيا.
لمجليس لوطني د حقوق لإنسان

لمجليس لوطني د حقوق لانسان هي مؤسسة وطنية مغريبية كاتهتم ب حماية حقوق لانسان و التوعية بيها، تاسسات ف عام 1990. لمقر ديالها كاين ف الرباط.
ميمون لوجدي

ميمون بكوش، لمعروف بسميت الشاب ميمون لوجدي، ولاّ ميمون لوجدي (وجدة، 4 فبراير 1953 - 3 نونبر 2018) موغني د الراي مغريبي، من اللوالا اللي غنّاو الراي ف لمغريب، ومن لمغنيين ديالو اللي معروفين ݣاع ف لبلاد. غنا ميمون لوجدي على بزّاف د لمواضيع منها لغربة و لبغو و لفراق و حتا على الدين. غنا. ميمون لوجدي عندو بزاف د لاغاني معروفة عند لمغاربة، منها:
نيويورك پيتزا

نيويورك پيتزا هى سلسلة مطاعم پيتزا روسية كاينة ف نوڤوسيبيرسك، روسيا. خدمت ف عام 1996. كتبيع الشركة الپيتزا والكيساديلا و بطاطا مقلية و البيرة. تاريخ. اللى اسس الشركة راجل اعمال الروسي لميريكاني اريك شوڭرن و مراتو اولڭا ف نوڤوسيبيرسك. حل اول مطعم ف حومة سميتها جيليزنودوروجني "Zheleznodorozhny" ف نوڤوسيبيرسك ف عام 1996. حلّات پيتزا نيويورك ف عام 2015 اول فرع ليها ف موسكو و من بعد الفرع التالت ف بارناول "Barnaul".
براندون لي

براندون لي (بشينوية: 李國豪) (بالانڭليزية: Brandon Lee)، مزيود ف 1 فبراير 1965، و مات ف 31 مارس 1993، مومثيل ميريكاني معروف، وهو ولد اسطورة فنون ت الدبزا بروسلي، مثل ف بزاف د لافلام و تقتل ف 31 مارس 1993، ف اخيب مشهد ف سينما. نشاة و لموت ديالو. تولد براندون لي ف اوكلاند ف كاليفورنيا تقتل لمومثيل "براندون لي" منين كان تيصور فيلم The Crow ف عام 1993 ملي خدمو ب لغلط قرطاس د بصح.
علي دائي

علي دائي (، مزيود ف 21 مارس 1969) كوايري سابق و مودريب د لكورة ايراني. كان كاپيتان و كيلعب ف لپوسط د مهاجم ف لمنتخب لوطني لايراني د لكورة من 2000 تال 2006، و حتارف ف عدد د لفراقي ف لبوندسليڭا (لبوطولة لالمانية) هوما ارمينيا بيليفيلد، بايرن ميونيخ، و هيرطا برلين. علي دائي كيتّعتابر من احسن اللعابا د كورة ف قارة اسيا ف التاريخ. دائي كان هدّاف معروف ب الدقة د التسجال د لبيوتا ب الراس، و كان عندو الروكور ديال احسن هداف ديال مونتاخاب ف التاريخ ب 109 د لبيوتا، تا حطّمو كريستيانو رونالدو ف 2021، و عاوتاني ليونيل ميسي ف 2022. بعدما عتازل اللعب، دائي كان عضو ف اللجنة ف لفيفا من 2007 تال 2013.
بن البيطار

بن البيطار هو طبيب وعالم من لعولاما لمسلمين، تزاد ف 1197م ف اندلوس.
حمد بن يسف

حمد بن يسف (بلامازيغية: ⵃⵎⴷ ⴱⵏⵢⴻⵙⴼ، تولد ف 26 اكتوبر 1945 ف تطوان) رسّام مغريبي، كاتسمّيه لوزارة د التقافة د لمغريب "لمايسترو". الرسيم ديالو معروف ف لمغريب، و كاين بحال دابا ف لورقة ديال 100 درهم. حياتو. تولد بن يسف ف تطوان ف 1945، ف لوقت د لحماية الصبليونية على لمغريب، و كبر فيها. ف 1963، دخل للمعهد د لفنون الجميلة د مدينتو، و قرا فيه 3 سنين. من موراها مشا لسيڤييا، و قرا فيها تا هي لفن التشكيلي، تا تخرّج ف 1970. كان احمد بن يوسف تلميذ في المعهد الوطني للفنون الجميلة بتطوان ابتداءً من 1962، ومن بعد دخل مدرسة الفنون الجميلة باشبيلية ابتداءً من 1967. منين استقر ف اشبيلية، فـ 1978، شرح "Dictionnaire Bénézit"، بلغ انهو ركّاب موجة الهايبررياليزم باش يزيد يشدد على الموقف ديالو في التصوير اللي غاص فيه بواحد التفاصيل الدقيقة بزاف، وكان كيهتم يصوّر المراة المغربية بتالق والتفاصيل ديال اللباس ديالها الفاخر. مراجع.
أياكس أمسطردام

اياكس امسطردام (ب )، لمعروفة بشكل مضموص ب اياكس، فرقة حتيرافية د لكورة ف هولاندا مبازية ف مدينة امستردام، و كاتلعب ف لبوطولة لهولاندية اللولة لي كاتسمّى محلياً ايريديڤيزي. اياكس تسمات على بطل من لاساطير ليونانية ب نفس السمية. اللقب ديال اياكس هوّا "ولاد لارباب" (ب ). اياكس انجح فرقة ف هولاندا حيت ربحات لبوطولة اللولة 36 مرة، و كاس هولاندا 20 مرة. لعبات ف لبوطولة اللولة من لبدية ديالها ف 1956، و معا فيينورد و پ. س. ڤ ايندهوڤن كاتّعتابر من لفراقي التلاتة لكبار د هولاندا.
باراج سيدي محمد بن عبد الله

باراج سيدي محمد بن عبد الله هو باراج ف لمغريب ف الرباط تيصب فيه واد بورݣراݣ.
باراج يوسف بن تاشفين

باراج يوسف بن تاشفين هو باراج ف لمغريب ف تيزنيت تيصب فيه واد ماسة.
عبد الواحد الراضي

عبد الواحد الراضي (مزيود ف 4 يناير 1935 ف سلا، توفّى ف 26 مارس 2023 ف بولون-بيانكور ف فرانصا)، سياسي مغريبي، من لمؤسسين ديال لاتحاد لوطني د لقوات الشعبية و ديال لاتحاد لوطني ديال طلبة لمغريب. شغل منصب ديال وزارة التعاون و وزارة لعدل، و كان رئيس د لبرلمان. كان كيتلقّب ب "شيخ لبرلمانيين" حيت بقى شاد لمنصب ديال نائب ف لبرلمان من 1963 بلا نقطاع، و كان كيتّعتابر اقدم برلماني ف لعالم. ف 2017، صدّر سيرة داتية ديالو ف كتاب ب عنوان "المغرب الذي عشته". حياتو. تّولد ف مدينة سلا و تابع دراستو لبتيدائية فيها، نتاقل موراها ل الرباط و جاب لباكالوريا و لتاحق ب جامعة السوربون ف پاري باش يكمّل دراستو الجامعية. كان عبد الواحد الراضي من لمؤسسين ديال لاتحاد لوطني د لقوات الشعبية سنة 1959. كيما ساهم ف 1955 و 1956 ف تاسيس عدد ديال الجمعيات التربوية و التقافية و لمونضّامات النقابية، بحال حركة الطفولة الشعبية و الجمعية لمغريبية د تربية الشبيبة و لاتحاد لوطني ديال طلبة لمغريب. ساهم معا المهدي بن بركة ف لاعداد و لاشراف على لبني ديال طريق الوحدة ف بدية مرحلة ستيقلال لمغريب. لكاريير. النشاط النقابي و السياسي. مابين 1958 و 1960 تّنتاخب كاتب عام د فيدرالية لاتحاد لوطني ديال طلبة لمغريب ف فرانسا، فاش كان كيدير دراستو لعليا. و كان من لمؤسسين و لمسؤولين ديال كونفدرالية طلبة شمال افريقيا. تّنتاخب عضو ف لمجلس الوطني ديال لاتحاد لوطني د لقوات الشعبية عام 1962، و موراها عضو ف اللجنة لادارية ديالو عام 1967. و تّنتاخب عضو ف لمكتب السياسي ديال لاتحاد لاشتراكي د لقوات الشعبية من 1989. و ف عام 2003، تّنتاخب نائب ل لكاتب اللول د لحيزب، و من بعد كاتب لول د لحيزب خلال لمؤتمر لوطني التامن د لحيزب عام 2008. التعليم. خدم كا ؤستاد ديال لپسيكولوجيا لاجتماعية ف لجامعة د محمد لخامس ف الرباط، و تولّى مهمة ديال لكاتب لعام د النقابة لوطنية د التعليم لعالي من 1968 ل 1974، و هي نفس لفترة لي تراس فيها شعبة د لفلسفة و الصوسيولوجيا و لپسيكولوجيا ف كلية لاداب و لعولوم لانسانية. لبرلمان. تّنتاخب الراضي من 1963 نائب برلماني على دائرة سيدي سليمان لغرب، و عاود تّنتاخب عضو ف مجلس النواب خلال لولايات التشريعية د 1977-1984 و 1984-1993 و 1993-1997 و 1997-2002 و 2002-2007، و مابين 2007 و 2012. تولّى خلال لولاية التشريعية 1963- 1964 رئاسة لجنة الوضيفة لعومومية و لاصلاح لاداري و مهمة نائب رئيس لفريق لاتحادي ف مجلس النواب. ف عام 1993 تّنتاخب نائب لول ل رئيس مجلس النواب و موراها رئيس د لمجلس خلال الجوج ولايات د 1997 – 2002 و 2002 – 2007. مونضّامات دولية. ف عام 1984 تعيّن امين عام د لاتحاد لعربي لافريقي لي كان كايضم لمغريب و لجماهيرية الليبية. و تّنتاخب ف اكتوبر 1998 رئيس مشارك ف لمنتدى لبرلماني لاورو متوسطي ب جنب رؤساء لبرلمان لاوروپي خلال لفترة من 1998 تال مارس 2004، تاريخ لي تحوّل فيه لمنتدى ل جمعية برلمانية اورو متوسطية لي كان الراضي واحد من اهم لمؤسسين ديالها. و تولّى رئاسة مجلس الشورى ديال اتحاد لمغرب لعربي من شتنبر 2001 تال مارس 2003. و تراس اتحاد مجالس الدول لاعضاء ف منضمة التعاون لاسلامي من 2001 تال 2004. لوزارة. عينو لماليك لحسن التاني وزير د التعاون عام 1983. و ف 15 اكتوبر 2007 عينو لماليك محمد السادس وزير د العدل.
أمين رباطي

امين رباطي (مزيود ف يوليوز 1981) هو كوايري مغريبي.
كروجكا

كروجكا (ب، لي كاتعني "غرّاف") هيا سلسلة د الريسطوات ف موسكو ف روسيا. ماركة. ريسطوات كروجكا معروفة بعلامات КРУЖКА الليمونية، و لي ديما كتكون مضوّية. لمواقع. خدم ريسطو كروجكا اللول ف كونكوڤو ف شهر ابريل 2002. من تم نتاشر ف ڭاع لبلايص ف موسكو. كتضم السلسلة دابا كتر من 20 فرع.
واد غريفة

واد غريفة هو واحد لواد ف الشمال د لمغريب، الطول ديالو 54 كلم، تيخرج من الجبال د بني ڭرفط ف لغرب د الجبال د الريف وتيصبً ف لمحيط لاطلسي، ف الجماعة د قواس بريش، ما بين اصيلة و طانجا.
ف.س. پورطو

ف. س. پورطو (ب )، لمعروفة بشكل مضموص ب پورطو، فرقة حتيرافية د لكورة ف لبرطقيز مبازية ف مدينة پورطو، و كاتلعب ف لبوطولة لبرطقيزية اللولة لي كاتسمّى محلياً پريمييرا ليڭا. لفرقة د پورطو تاسسات ف 28 شتنبر 1893، و كاتّعتابر من لفراقي التلاتة لكبار ف لبرتغال. الجوج لخرين هوما بينفيكا و سپورتينڭ ليشبونة.
كيشيناو

كيشيناو (/ˌkɪʃɪˈnaʊ/؛ نطق روماني: [kiʃiˈnəw]؛ ؛ ) و معروفة حتى بسمية كيشينيف هي عاصمة مولدوڤا واكبر مدونها. وهي المركز الصناعي والتجاري الرئيسي ف مولدوڤا. جاية المدينة وسط البلاد على نهر بيك. وصل عدد سكانها على حساب التعداد الاولي لي دار ف مولدوڤا عام 2014 حوالي 492، 894 نسمة. يقدّر عدد السكان المقيمين ف كيشيناو (داخلة معها حتى السكان المجاورة) حوالي 736، 100 نسمة فالاول ديال يناير 2015. كيشيناو هي اكثر المناطق ازدهاراً ف مولدوڤا واكبر مركز للمواصلات فيها. القانون والحكومة. البلدية. مولدوڤا مقسمة ادارياً ل 3 بلديات، 32 مقاطعة و زوج وحدات مستقلتين. كيشيناو هي وحدة من البلديات التلاتة. تتكون كيتشيناو من 34 موقع محلي: منها 6 مدون صغيرة (فيها زوج عروبيات داخلين) و12 كوميون (فيها 14 عروبيات داخلين). كيتقدر عدد السكان عام 2013 كما هو مبيّن داخل الاقواس المدن والبلدات. سكان المدن (تقديرات 2013)
زبانية

الزبانية هوما لحراس ديال جهنم و هوما من لملائكة، وتدكرو ف سورة العلق: فَلْيَدْعُ نَادِيَهُ سَنَدْعُ الزَّبَانِيَةَ و توصفو بلي هوما ملائكة قاسيين شداد.
واد تاهدارت

واد تاهدّارت ولاّ تاهضارت هو واحد لواد جا ف الشمال د لمغريب، 15 كيلوميطر ف لجنوب ديال طانجا، بالضبط ف الجماعة د قواس بريش. هاد لواد قصير بزاف (فيه غي 3 كيلوميطر)، و هو لملاقية ديال جوج د لويدان طول منّو (لواد لحاشف و لواد لمهرهر)، اللي تيتلاقاو فيه و تيصبّو كاملين ف لمحيط لاطلسي. تادّوز الطريق لوطنية رقم واحد و لوطوروط ما بين طانجا و الرباط على واد تاهدّارت، و هو لواد لوحيد ف افريقيا اللي مبنية عليه محطة د التخراج ديال الضو.
جبريل

جبريل و تاتكتب و تنطق فشي مرات جبرائيل هو ملاك من لملائكة تدكر ف لقران و لحديث كان تينزل ب لوحي على لانبياء بلامر د الله، وهو لي نزل ب لقران على محمد.
آدم النفاتي

ادم انفاتي (Adam Ennafati) (مزيود ف 29 يونيو 1994) هو كوايري مغريبي.
محمد النضراني

محمد النضراني (بلامازيغية: ⵎⵓⵃⴰⵎⴻⴷ ⵏⴷⵔⴰⵏⵉ - تولد ف 1954 ف الجبال د الريف) كتاتبي و سيناريت و رسام د لكاريكاتير ومخرج مغريبي. ّتعرف ملّي خرّج لكتاب د "لعاصمة د لورد" ف 2009 هو و عبد الرحيم لقنوسي، على التسع سنين اللي دوزو بلا ما يتحاكمو ما بين لحباسات السرية د اڭدز و قلعة مڭونة، من 12 ابريل 1976 ل 31 دجنبر 1984. حياتو. تولد محمد النضراني ف الجبال د الريف، و بقا تمّا تا دار 9 سنين. موراها مشا مع لعائلة لخريبݣة، فين كان خدّام ابّاه ف لمكتب الشريف د لفوسفاط. من مور ما خدا لباك، مشا يقرا ف لكلية ديال لفلسفة ف الرباط، و لكن ما كمّلش قرايتو حيت قبطاتو الدولة وتّخطف لحباسات سرية ف لجنوب الشرقي د لبلاد. السباب علاش تقبط هو حيت كان مناضل د ليسار ف ديك الساعات. ملّي كان ف لحبس، لقا النضراني واحد لمرّة طرف ديال لفاخر، ربطو مع السيور د صباطو، وبدا تيديرو ف لقهوة و يرسم بيه. هاكداك كتاشف باللي تيعجبو يرسم. لانتاجات ديالو. محمد النضراني عندو بزاف د لانتاجات لمعروفة ف لمغريب، منها:
نصير ياسين

نصير ياسين صانع محتوى و مدون ڤيديو كيقدم ڤيديوات قصيرة (مكونة عادةً من دقيقة وحدة) ف مجالات مختالفين و تلقّى رواج عالمي. كيقدم المحتوى بشكل اساسي من صفحتو على موقع فيسبوك"ناس دييلي" و لي بداها عام 2016. ناس دييلي. ف عام 2016 ستاقل ياسين من خدمتو ف شركة ڤينمو () و بدا كيسافر ف جميع انحاء العالم. قرر باش يكريي صفحة على فيسبوك بسمية ناس دييلي ()، واضب على تقديم فيديوات يومية مدة كل منها دقيقة وحدة، و وصل لعدد ديالها ل الالف. كان مصدر الدخل ديالو الرونضمة د لاشهارات من صفحتو على فيسبوك و بيع التريكويات وتقديم المشورة للاشخاص المهتمين بمجال لمولتيميديا. بعد جتماع مع مؤسس فيسبوك مارك زاكربيرݣ ف لبدية د عام 2018 ترقّات "ناس ديلي" باش تولّي ل عرض (). ف شتنبر 2018 بلغ عدد لمتابعين ديالو على فيسبوك كتر من 8 ملاين متابع. و رتافع الرقم ل كتر من 10 ملاين بحلول نونبر من نفس العام. كيتعاون ياسين ف انتاج فيديواتو مع الين تامير، و هي صانعة محتوى ميريكانية-اسرائيلية و صاحبتو، واڭون هار، و هو ڤلوڭر و موسيقي من پولونيا. بعد ناس دييلي. كمل ياسين من رحلة الـ 1000 ڤيديو يومي نهار 5 يناير 2019، كمل اخر ڤيديو ليه مع عبارة "هادي دقيقة واحدة، نشوفكم قريب". من نهار 1 فبراير 2019، بد كينتج مقطع ڤيديو واحد كل سيمانة. كيسكن ياسين دابا ف سنغافورة و عندو شركة ل صناعة الڤيديو. ف 5 نونبر 2019 صدر ياسين كتاب يجمع مذكرات رحلاتو اليومية، سماه "حول العالم ف 60 تانية". نتقادات. حدّرات حركة مقاطعة اسرائيل و سحب لاستثمارات منها و فرض لعقوبات عليها (لمعروفة بشكل مضموص ب بي دي اس) من التعاطي مع برنامج "ناس دييلي" و طالبات المشاركين ف اكاديميتو بالانسحاب، و داكشي مور ما وجّه نصير ياسين دعوة ل 80 من صنّاع المحتوى العربي بهدف تدريبهم ف «اكاديمية ناس» لي كتضم اسرائيليين ضمن طاقم الاشراف والتدريب و داكشي بتمويل من اكاديمية نيو ميديا الاماراتية المملوكة من قِبل حاكم امارة دبي محمد بن راشد. تّاهمات الحركة نصير ياسين بانتاجِ «محتوى تطبيعي ناعم» كيخدم لمساعي د اسرائيل ف فرض نفسها ككيان طبيعي ف المنطقة، كيما تّاهماتو بتعمّد تجاهل حقوق الشعب الفلسطيني و على راسها حق العودة.
مصطفى براهمة

مصطفى لبراهمة (تولد ف 1955 ف دوار الجوالاّ ف ولاد حريز - مات نهار 13 اكتوبر 2025) كان مهندس و سياسي مغريبي. كان لكاتب لوطني د لحزب د النهج الديموقراطي من يوليوز 2012 تا خدا بلاصتو عبد الله الحريف. لبراهمة كان عضو ف لمنضمة د "الى لامام" لماركسية، و تقبط ف 1985 و تحكم عليه ب 20 عام د لحبس. خرج ف 1994 من مورا لعفو لعام اللي كان دارو لحسن التاني ديك الساعة.
حركة لمقاطعة و سحب لإستثمارات و فرض لعقوبات

حركة لمقاطعة و سحب لاستثمارات و فرض لعقوبات () (المعروفة ب ختصار ) كاتشير للحملة الدولية لاقتصادية لي بدات ف 9 يوليوز 2005 ب نداء من 171 منظمة فلسطينية لاحكومية، «… للمقاطعة، و سحب لاستثمارات و تطبيق لعقوبات ضد اسرائيل حتى تسمع للقانون الدولي و مبادئ حقوق لانسان». الاهداف الثلاثة المعلنة للحملة هي:
نعمان بلعياشي

نعمان بلعياشي (تولد نهار 2 مارس 1993 ف امسطردام) هو مغني و ملحن مغريبي ديال لاغاني لعصرية و الشبابية، تيغني بالدراجة، و شي مرات بلهجات اخرا عربية و بلونݣلي. بلعياشي تيتعاون بزاف مع لمنتج ريدوان، و لاصل ديالهم بجوج من لمدينة د تطوان. لاغاني ديالو. نعمان بلعياشي عندو بزاف د لاغاني معروفة ف لمغريب و شافوها لملاين د الناس ف يوتوب، منها:
أشرف بنشرقي

اشرف بنشرقي (تولد ف 24 شتنبر 1994) كوايري مغريبي.
محمد شيبي

محمد شيبي (تولد ف 21 يناير 1993) كوايري مغريبي.
سامي مايي

سامي مايي (تولد ف 8 شتنبر 1996) كوايري مغريبي.
ريان مايي

ريان ماي (مزيود ف 1 نونبر 1997) هو كوايري مغريبي.
عمران لوزا

عمران لوزا (تولد ف 1 ماي 1999) كوايري مغريبي.
شاط جي پي تي

شاط جي پي تي (ب ) هوّا سيستيم ديال الدكاء لاصطناعي و شاطبوت طوّراتو شركة ؤبن اي اي و لونصاتو ف نونبر 2022. هاد السيستيم مبني على جوج موضيلات كبار د اللوغة هوما جي پي تي 3 و جي پي تي 4. لاصدار ديال "شاط جي پي تي" تلقى هتيمام كبير من عند لاعلام و لجمهور، حيت فاش كيشاطي معاه بنادم عندو قدرة كبيرة باش يجاوب على اي سؤال تقريبا ف اي مجال ديال لمعرفة، و ب بزاف اللوغات. وخا داكشي تلقى نتيقادات حيت يقدر يدير اخطاء ؤلا يعطي اجابات غالطة بشكل كامل. لقيمة ديال شركة ؤپن اي اي مورا لاصدار ديال شاط جي پي تي تقدرات ب 29 مليار دولار ميريكاني. لڤيرسيون اللولة ديال شاط جي پي تي كانت مبازية على لموضيل جي پي تي 3. 5 و كانت و مازالا مفتوحة ل عموم الناس فابور. ف 14 مارس 2023، صدرات ڤيرسيون جديدة منو لي مبازية على لموضيل جي پي تي 4، لي متفوقة بزاف على لموضيل جي پي تي 3. هاد لاصدار ماشي فابور و كيتطلب اشتراك شهري قيمتو 20 دولار. الترويض. شاط جي پي تي مبازي على موضيل كبير د اللوغة من لفاميلة د لمحول التوليدي لمروّض ديجا ؤلا ب ختيصار "جي پي تي" لي صاوباتو ؤپن اي اي، و لي هوا موضيل د اللوغة مروّض ؤلا متريني على واحد لعدد مڭضّر بزاف ديال النصوص، بحيت كايولي قادر باش يجينيري نصوص لي كاتبان بحال يلا كاتبها بنادم.
بوغطاط

بوغطاط ولاّ الشلل د النعاس هو واحد الظاهرة تاتجي لبنادم ملّي تيكون ناعس. اللي تيوقع هو لواحد تيفيق ولكن ماتيقدرش يتحرك (ما بين شوية د التواني تال شي دقايق)، و تيبقا مشلّل. لحاجة لوحيدة اللي يقدر يدير لواحد هي يحرك لعضلات د عينيه وحجبانو (ولكن ماكيشوفش شنو ضاير بيه)، و واخا يحاول يهضر ولا يغوت ولا يبكي ولا يتحرّك ما تيقدرش. بزاف د الناس تيفسرو بوغطاط باللي هو جن تيجي ف النعاس، و تيڭلس على لواحد و يخنقو، و كاين اللي تيقول باللي غي حلمة خايبة. بالنسبة للطب، هاد الظاهرة عندها تفسير علمي، و هي باللي الدماغ والضلوع تيكونو باقي ناعسين ومرخيين ولكن لعين تاتكون واعية، وعليها مايقدرش لواحد يتحرك لشويا د لوقت واخا يبغي. الطبّا تينصحو لواحد باش ينقص من الستريس و يدير الرياضة وينعس عدد كافي ديال السوايع باش ما يجيهش بوغطاط.
ألمانيا لغربية

المانيا لغربية (ب )، رسمياً الجمهورية لفيديرالية لالمانية (ب ) بلاد لي كانت موجودة ف ؤروپا مابين 23 ماي 1949 و 3 اكتوبر 1990، التاريخ لي توحّدات فيه معا المانيا الشرقية باش يكوّنو المانيا لي كانعرفو دابا. ف لوقت ديال لحرب لباردة، كانت المانيا لغربية طرف من لكتلة لغربية، و تشكّلات مورا لحرب لعالمية الجاوجة من 11 جهة لي كانو شادّينهوم الدول لحولافا، لميريكان، لمملكة لمتحدة و فرانسا. لعاصمة ديال المانيا لغربية كانت ف مدينة بون، و داكشي علاش شي مرات هاد لبلاد كاتسمّى "جمهورية بون". ف لبدية، المانيا لغربية كانت كاتطالب ب جميع لاراضي ديال المانيا، ب عتيبارها لوريت الشرعي ديال الرايخ لالماني (1871 تال 1945). ف 1952، تلاتة ديال الجهات د المانيا توحدو باش يشكلو جهة وحدة لي هيّا باضن ڤورتمبيرݣ، و ف 1957، نضمّات زارلاند كا جهة، بعدما كانت منطقة تابعة ل فرانسا ب سميت محمية زار. ب لاضافة ل هاد 10 د الجهات، كانت برلين لغربية كاتّعتابر الجهة نمرة 11 ب حكم لواقع. حيت وخا قانونياً كان كيسيّرها مجلس لحولافا د لمراقبة، سياسياً كانت كاتّبع ل المانيا لغربية، و عندها تمتيلية مباشرة ؤلا لامباشرة ف لمؤسسات ديالها. بعدما طاح لحيط د برلين، و توحّدو الجوج طروفا د المانيا، الدولة الجديدة تّعتابرات ستيمرارية ديال المانيا لغربية، حيت عندها نفس التقافة السياسية، التوجهات لي غادية معا لكتلة لغربية، و التمتيليات ف لمونضمات الدولية. يعني نقدرو نݣولو بلي المانيا لغربية توسعات و ضمات لاراضي ديال المانيا الشرقية.
ماكوطو يوكيمورا

ماكوطو يوكيمورا (مزيود ف 8 ماي 1976) هوّا مانڭاكا (رسام د لمانڭا) جاپوني مشهور ب تاليفو ل لمانڭا ڤينلاند صاڭا "Vinland Saga". يوكيمورا قرا اول مانڭا ملي كان عندو 5 سنين، لي كان دكتور سلامپ ديال اكيرا طورياما. فاش كان عندو 16 عام، قرر باش يولي رسام د لمانڭا، و بدا كيتعلم ل هاد لحرفة، و فاش كان عندو 18 عام ولّى خدام مساعد ديال مانڭاكا. بعدما تخرّج من جامعة تشوو ف طوكيو على عمر د 22 سنة، تلاقى معا عدد د الرسامين لمعروفين لي عاونوه ف تطوير لقدرات ديالو. اول عمل ديالو بوحدو كان مانڭا ديال لخيال لعلمي ب عنوان پلانيطيس "Planetes" لي خرج مابين 1999 و 2004، و مبازي عليه انيمي ب نفس السمية. بجوج كانو ناجحين و ترشّحو و دّاو عدد د لجوايز. ف ابريل 2005، بدا كيصدر ڤينلاند صاڭا لي لقصة ديالو كاتعاود على شخصية تاريخية ايسلاندية هوّا لمستكشف لايسلاندي ثورفين كارلسيفني، و لقى نجاح كبير بزاف كتر من لعمل اللول ديالو. ف واحد لحوار دارو ف مارس 2023، ڭال بلي فاش يسالي من ڤينلاند صاڭا بغا يرجع يقاد مانڭا ديال لخيال لعلمي.